Програма за работата на Национално читалище на слепите "Луи Брайл 1928" през 2011-2012 година

I. За развитието на брайловата библиотека


1. Поддържане на постоянна връзка с филиалните библиотеки в двете училища за деца с нарушено зрение в София и Варна. Проучване на потребностите от издаване на художествена литература на брайлов шрифт.


2. Системно доставяне на книги за филиалната библиотека в град Пловдив и осъществяване на еднократен обмен на книги с библиотеките в градовете Дряново и Варна.


3. Преглед на библиотечния фонд и възстановяване на подвързията на повредени книги, годни за четене.


4. Увеличаване възможностите за настаняване на книги в книгохранилището в Столична библиотека.


5. След проучване в някои от регионите на страната да се насърчи изучаването на брайловото писмо от късноослепели. В това отношение да се поддържа връзка с Националния център по рехабилитация.


6. Системно да се обслужват нашите читатели от столицата със собствения микробус на читалището, както и тези, които получават книги директно от нас чрез Централна поща.


7. Да се поддържа системно каталога на брайловата книга и да се обявяват новоотпечатаните брайлови книги в периодични издания и в интернет.

II. Издателска дейност

     Читалището е единственото в страната, което печата на брайлов шрифт художествена и справочна литература. Тази му позиция изисква да се полагат усилия за отпечатване на най-търсените нови книги, както и попълване на заглавия от българската и световна класика.


1. За 2011 да бъдат отпечатани 40 нови заглавия на брайлов шрифт. Определянето на книгите за печат да става от утвърдената от настоятелството комисия.


2. Да се доставят 1,5 тона специален перфориран и форматиран картон за принтер Braillo 200.


3. Да се доставят и форматират корици, спирали и други консумативи за подвързията, както и допълнителна друга хартия за някои текущи издания.


4. Да се извърши профилактика на принтерите и другите съоръжения, свързани с издателската дейност.

III. За развитието на електронната книга


1. Да продължи работата за професионалното сканиране на книги; да се потърсят доброволци за сканиране при домашни условия.


2. Да продължи сътрудничеството с фондация "Хоризонти", библиотеката при Нов български университет, ССБ, двете училища за деца с нарушено зрение и други организации, както и с частни лица, които събират и обработват електронни книги. В това отношение да се потърсят възможности за набавяне на електронни книги от Народната библиотека и Столична библиотека.


3. Да се проучат интересите на нашите читатели, ползващи фонда на електронната библиотека чрез интернет.


4. Да се увеличи фонда на електронната книга с нови 1200 заглавия.


5. Да се обновява интернет страницата на електронната библиотека с включените нови заглавия.

IV. Културно-масова дейност


1. Да продължат срещите с писатели, учени, политици и други публични личности.


2. Да се подкрепя индивидуалното творчество на автори, да се организират представяния на техните творби.


3. Да се организират беседи за творци от културното наследство в делото на слепите, както и за приноса им към националната култура.


4. Съществено място да заеме дейността, свързана с любителското изкуство. Да се подкрепят съставите от столицата и провинцията, свързани с нашата културна дейност. Да се насърчава тяхното участие в национални и международни фестивали. Да се планира и организира изява на някои от тях в чужбина.


5. Да се окомплектова сбирката от записи на Хора на слепите "Акад. Петко Стайнов", както и на други слепи изпълнители на компактдискове.


6. Да се поддържа връзка с читалищата от район "Средец" и от други райони на столицата и страната в областта на любителското изкуство и културната дейност.

V. Относно необходимата техника


1. Да се достави усилвателна уредба.


2. Да се поддържа компютърната мрежа, доставката на интернет.


3. Да се извършва системна профилактика на компютрите.


4. Да се доставят тактилни дисплеи.


5. Да се доставят електронни лупи за работещите слабовиждащи в читалището.


6. Да продължат усилията за изграждане на асансьор.

VI. За връзките с държавните и обществени институции


1. От значение за читалището е работата и сътрудничеството с администрацията на район "Средец", с Агенцията за хората с увреждания, със Съюза на слепите в България, Столичното му регионално ръководство и ръководствата от провинцията, с фондация "Хоризонти", с другите колективни членове на читалището.


2. Читалището се уповава на Столична община и Министерство на културата. То ще търси контакти и с други държавни и обществени организации за постигането на неговите цели и задачи.


3. Да продължи нашата работа за представяне пред обществото на читалищното дело и намирането на спонсори и дарители за дейността.


4. Да продължат контактите със сродни библиотеки от чужбина.

VII. Финансова дейност


За 2011 година предлагаме следния ориентировъчен бюджет:

Разходи


1. За консумативи (отопление, електроенергия, телефон, интернет, водоснабдяване, канцеларски материали, транспортни разходи, резервни части и консумативи за компютри, интернет и СОТ - 5000 лева.


2. За работни заплати и хонорари

 - 77'000 лева.


3. За осигуровки от работодател - 13'000 лева.а


4. За творческо и любителско изкуство

 - 5000 лева.


5. За доставка от чужбина на специален брайлов картон и транспортирането му

 - 15'000 лева.


6. Покупка на техника и текущи ремонти

 - 2500 лева.


7. Разходи за социални дейности

 - 3000 лева.



Общо

 - 140'500 лева.

Приходи


1. Субсидия от Столична община - район "Средец"

 - 97'000 лева

.


2. 

От проекти, дарители и други източници, свързани с дейнотта на читалището

 - 43'000 лева

. 

3. 

Членски внос -  

500 лева

.


Общо

 140'500 лева

.

VIII. Други насоки в дейността


1. Тъй като читалището се оформя като национален център на брайловата и електронната книга, от значение са контактите с държавните и обществени библиотеки, които биха искали да създадат работно място за четене от лица с нарушено зрение.


2. Да се подготвят проекти и да се кандидатства по европейски и национални програми за развитието на културната дейност на читалището.


3. Да се поддържа интернет страницата на читалището.


4. Организиране на курсове за работа с компютър от хора с нарушено зрение.


5. Организиране на курсове за изучаване на английски и есперанто.


6. Осигуряване на благоприятни условия на труд за работещите в читалището.


7. Да се положи особено внимание за подобряване на работата с ученици, студенти и млади хора.


8. Проучване на експонатите и подреждане на читалищната музейна сбирка.


9. Неотменна задача на настоятелството е грижата да се повишават професионалните знания и квалификацията на работещите в читалището и да се насърчава участието им в програми и курсове.

